kardosdrur/scandi-wiki huggingface dataset:
Per Hallström

Per August Leonard Hallström (født 29. september 1866 i Stockholm, død 18. februar 1960 i Nacka) var en svensk digter.

Hallström gennemgik den tekniske højskole i sin fødeby og drog 1888 til Amerika. Efter sin hjemkomst et par år senere optrådte han som digter med en samling Lyrik och fantasier. Skønt denne samling endnu indeholdt adskilligt af firsernes samfundsstormeri, var der også digte, der pegede i en anden retning, og Hallström indtog snart sin plads i den kreds af forfattere, der dannede den nye romantiske skole i halvfemserne. Han har skrevet såvel digte som dramaer og prosaiske fortællinger, og det er især disse sidste, der gjorde ham yndet som en af den svenske litteraturs ypperste forfattere i sin tid. Han udmærkede sig ved en original, varm sympatisk opfattelse af menneskelivet, en betydelig sans for den fineste sjælelige analyse og et gennemkultiveret sprog. I 1908 blev Hallström medlem af Svenska Akademien, hvis sekretær han var 1931-41 (efter Karlfeldt).

Blandt hans værker kan nævnes Vilsna fåglar (1894), Purpur (1895), Briljantsmycket (1896), Thanatos (1900), En veneziansk komedi (1901), Döda fallet (1902), Gustaf Sparfverts roman (1903), Skogslandet (1904), De fyra elementen (1906), En skälmroman (1906); en egen Plads indtager det vittigkåde drama Erotikon. Næsten alle hans bøger er udkomne i mange oplag, og adskillige af dem foreligger i dansk oversættelse ved Julius Clausen. Hallström er, foruden at fortsætte sin særprægede novelle- og romandigtning, senere optrådt som essayist med Skepnader och tankar (1910), Levande dikt (1914), Konst och liv (1916); desuden udgav han Shakespeare i ny oversættelse (som dog aldrig formåede konkurrere ud den klassiske ved Hagberg).

Kilder 

 
 

Digtere fra Sverige
Romanforfattere fra Sverige
Novelleforfattere fra Sverige
Dramatikere fra Sverige
Essayister fra Sverige
Oversættere fra Sverige
Svensksprogede forfattere fra Sverige
Medlemmer af Svenska Akademien
Svenskere i 1800-tallet
Svenskere i 1900-tallet
Salmonsens
Karl Alfred Melin

Karl Alfred Melin (11. marts 1849 - 5. juli 1919) var en svensk digter.

Melin blev student 1868, gik derefter skolevejen, udgav doktorafhandlingen Den tragiska skulden (1875) og skrev senere den rent metriske undersøgelse Sonettdiktningen under det så kallade Stjernhjelmska tidehvarfvet (1887). På det tidspunkt havde han allerede navn som en af Sveriges idealistiske poeter.

Humleplockningen (1882) indeholdt en samling både fine og fornøjelige digte, og Prinsessan och svennen (1885), et arkaiserende eventyrdigt bidrog sammen med oversættelser af Dikter af Th. Moore (samme år) til at vise, hvad der skulde komme: Dikter (1888). Her findes smukke fædrelandske digte og idealistiske poemer, men navnlig hans første Skärgårdsbilder, der udkom senere (1891), forøget med andre muntre og alvorligere folkelivsbilleder fra skærgården, melodiske i rytme og inderlige i skildringen.

Hams senere produktion har samme finhed og idealitet, hans historiske skuespil Vid Breitenfeld (1893) og det nye eventyrspil Snöhvit (1897). I hans senere produktion findes foruden lyriske digte et par ungdomsbøger De svarta vikingarnas saga (1910) og Tjuvbandet i Dägerö skärgård (1911), foruden forskellige udvalg til ungdomslæsning både på svensk og tysk. I 1898 blev han medlem af Akademiet.

Kilder 

 
 

Digtere fra Sverige
Medlemmer af Svenska Akademien
Svenskere i 1800-tallet
Svenskere i 1900-tallet
Salmonsens
Hans Jacob Sparre

Hans Jacob Sparre (18. november 1861 i Nore (Numedal) - 1937) var en norsk arkitekt, søn af Ole Jacob Sparre.

Sparre blev 1881 udeksamineret fra Bergens tekniske Skole og studerede arkitektur ved Hannovers tekniske højskole. Efter i 9 år at have opholdt sig i Berlin og andre tyske byer overtog han bestyrelsen af Arendals tekniske aftenskole og blev 1893 ansat som bygningsinspektør i Bergen. Han etablerede sig 1897 som arkitekt i Kristiania, da han efter offentlig konkurrence var blevet overdraget udførelsen af den nye justitsbygning. Den, der er opført nærmest i renaissanceformer, i tegl og hugget sten, er et meget holdningsfuldt værk (fuldendt og indviet januar 1903). I 5 år redigerede han "Teknisk Ugeblad" og "Tidsskrift for Haandværk og Industri". Han var i 2 år formand i den norske ingeniør- og arkitektforening og var senere (1911) formand i Kristiania Arkitektforening. Fra 1906 var han medlem af Kristiania kommunestyre og formand i hovedstadens Venstreforening. Han har blandt andet opført Johanneskirken i Stavanger og Sparebanken i Bergen. Sparre har også i en årrække været bygningschef i Kristiania.

Kilder 

 

Arkitekter fra Norge
Nordmænd i 1800-tallet
Nordmænd i 1900-tallet
Historicistiske arkitekter
Politikere fra Venstre (Norge)
Ole Jacob Sparre

Ole Jacob Louis Sparre (født 6. november 1831 i Kristiania, død 4. november 1889 sammesteds) var en norsk læge og politiker, far til Christian och Hans Jacob Sparre. 

Sparre blev distriktslæge i Rollag 1860, i Strandebarm 1863 og var fra 1875 stadsfysikus i Bergen. Han repræsenterede Søndre Bergenhus på stortinget 1874—76 og Bergens by 1883—89. Han var medlem af arbeiderkommissionen af 19 august 1885. Sparre hørte blandt venstres dygtigste og mest indflydelsesrige mænd på stortinget.

Kilder 

  

Læger fra Norge
Stortingsrepræsentanter fra Venstre (Norge)
Nordmænd i 1800-tallet
Finn Thranum

Finn Thranum (født Finn Thranum Poulsen 20. marts 1956 på Fødselsstiftelsen i Aarhus) er en tidligere dansk ambulancebehandler og tidligere folketingsmedlem for Venstre fra 2013 til 2015.

Thranum blev valgt til regionsrådet i Region Midtjylland og kommunalbestyrelsen i Odder Kommune for Venstre i 2017. Han var også medlem af kommunalbestyrelsen i Odder Kommune 1998-2001, valgt for Odder Kommuneliste.

Thranum er folketingskandidat for Venstre i Aarhus Vestkredsen og har været midlertidigt folketingsmedlem for Venstre i Østjyllands Storkreds fra 6. december 2011 til 12. marts 2012 (stedfortræder for Troels Lund Poulsen). Som 1. suppleant for Lykke Friis blev han nyt folketingsmedlem, da hun forlod tinget 1. juni 2013.

Han har siden 1986 været gift med Britta født Lundstrøm, som er tidligere anæstesisygeplejerske på Horsens Sygehus.

Referencer

Eksterne henvisninger 
 Finn Thranums hjemmeside 
 

Folketingsmedlemmer i 2010'erne
Tidligere folketingsmedlemmer fra Venstre
Personer fra Aarhus
Kommunalbestyrelsesmedlemmer fra Venstre
Regionsrådsmedlemmer fra Venstre
ArchiCAD

ArchiCAD er et BIM-program, specielt udviklet til arkitekter, men er også brugt af landskabsarkitekter, indretningsarkitekter, ingeniører, entreprenører, bygherrer, driftsherrer og andre i byggebranchen.

Det særlig ved ArchiCAD som BIM-program er, at det samler 2D-tegninger, 3D-model, mængdeudtræk og layout i ét program, ét workflow og én samlet database-fil. Man opbygger en model af parametriske 3D-objekter, der kan indstilles til forskellige funktioner og til at indeholde forskellige informationer om byggeriet. Ved installationen af ArchiCAD bliver der automatisk installeret et bibliotek med over 2.000 objekter, og dertil kan man download en dansk lokalisering fra distributørens hjemmeside. 

Programmet indeholder værktøjer til at skabe irregulære former uden at miste modellens "intelligens". Det gøres f.eks. med værktøjer som Mesh, Morph, Shell, Complex Profiles og Curtain Wall. Vægge kan skabes på grundlag af splines og undervejs indstilles til forskellige skrå vinkler eller f.eks. en krum snit-profil. Avancerede tag-former kan udformes med Roof Wizard. 

Programmet er udviklet af GRAPHISOFT i Ungarn, og blev lanceret i 1984. Det er det mest brugte BIM-program blandt arkitekter i Europa og især i de nordiske lande.

GRAPHISOFT er en del af OpenBIM samarbejdet, der arbejder for at gøre udvekslingen af BIM-projekter mellem rådgivere problemfri, så det ikke behøver at ske i lukkede proprietære fil-formater.

Eksterne henvisninger
 ArchiCADs hjemmeside.

3-D-grafik software
Atletik under sommer-OL 2012 – syvkamp kvinder

Kvindernes syvkamp fandt sted fra 3. - 4. august 2012 på Olympiastadion. Det vil blev kæmpet i syv forskellige atletik discipliner: 100 meter hæk, højdespring, kuglestøt, 200 meter, længdespring, spydkast og 800 meter.

Resultater 

Key

Syvkamp kvinder
Kvindesport under OL
Vitalij Krokhin

Vitalij Pavlovitj Krokhin (, født 19. august 1947) er en russisk håndboldtræner og tidligere håndboldspiller, der var landstræner for det russiske kvindelandshold i håndbold fra efteråret 2012, hvor han startede som midlertidig træner under Golden Leaguestævnet i Danmark, og til efteråret 2013, hvor hans forgænger Jevgenij Trefilov, fik jobbet tilbage. Han har tidligere både spillet for og trænet et hold fra Krasnodar, som han vandt det sovjetiske mesterskab og IHF Cup'en med. Han har også været træner for stribe andre klubber. Deriblandt Svesda Svenigorod og et kvindehold fra Rostov. Han har desuden været assistenttræner for det russiske kvindelandshold under sin forgænger som russisk landstræner, Jevgenij Trefilov.

Referencer 

Håndboldspillere fra Rusland
Håndboldtrænere fra Rusland
Rigsdagen (Det nordtyske forbund)

Rigsdagen (tysk: Reichstag) blev etableret som parlament for Det nordtyske forbund i 1867 efter Preussisk-østrigske krig. Rigsdagen var i virksomhed frem til grundlæggelsen af Det Tyske Kejserrige i 1871. 

Møderne i rigsdagen blev holdt i den preussiske landdags lokaler i Herrenhaus i Leipziger Strasse 3 i Berlin. Siden 2000 har Forbundsrådet holdt sine møder i den samme bygning.

Kendte medlemmer af den nordtyske rigsdag 
 Generalfeltmarskal Helmuth Karl Bernhard von Moltke („Moltke den ældre“ eller „der große Schweiger“) (1800 – 1891), landkadet og officer i København frem til 1822.
 Frederik Karl af Preussen (1828 – 1885), brorsøn til kong Frederik Wilhelm 4. af Preussen og kejser Wilhelm 1. af Tyskland, oldefar til Dronning Ingrid af Danmark. 
 Botho zu Eulenburg (1831 – 1912), preussisk indenrigsminister (1878 – 1881 og 1892 – 1894) samt ministerpræsident (1892 – 1894). 
 Theodor von Bethmann-Hollweg (1829 – 1886), farbror til rigskansler (i 1909 – 1917) Theobald von Bethmann Hollweg.  
 Karl Twesten (1820 – 1870), ledende i Deutsche Fortschrittspartei, medstifter af Nationalliberale Partei. 
 Hans Andersen Krüger (1816 – 1881), støttede Pragfredens artikel 5 (en sønderjysk folkeafstemning om genforening med Danmark).
 Rudolf Schleiden (1815 – 1895), embedsmand i det danske generaltoldkammer, sluttede sig til oprøret under Treårskrigen. 
 Ludwig Windthorst (1812 – 1891), grundlægger af det katolske parti Zentrum.
 Johannes von Miquel (1828 – 1901), finansminister i Preussen 1890 – 1901, initiativtager til Preussische Kleinbahngesetz i 1892, der resulterede i bl.a. Haderslev Amts Jernbaner, Aabenraa Amts Jernbaner og Amtsbanerne på Als.
 Wilhelm Loewe (1814 – 1886), medlem af Frankfurterparlamentet i 1848, formand for parlamentet, efter at det var flygtet til Stuttgart i 1849.  
 Karl Friedrich von Savigny (1814 – 1875), medstifter af det katolske parti Zentrum.  
 August Bebel (1840 – 1913), dengang Sächsische Volkspartei, én af grundlæggerne af SPD.
 Wilhelm Liebknecht (1826 – 1900), dengang Sächsische Volkspartei, én af grundlæggerne af SPD.

Etableret i 1867
Ophørt i 1871
Tysklands politik
Parlamenter
Politik i Det Tyske Kejserrige
Atletik under sommer-OL 2012 – stangspring kvinder

Stangspring for kvinder ved Sommer-OL 2012 i London blev afholdt på det olympiske stadion den 4-6 august.

Finale

Referencer 

Stangspring kvinder
Kvindesport under OL
Drømmer jeg (sang)

"Drømmer jeg" er en sang af Johnny Deluxe ft. Anna Nordell. Sangen er en dansk-svensk duet, dvs. sunget på svensk og dansk. Sangen udkom i 2004, med Copenhagen Records, som pladeselskabet.

Udfordringen at få harmonierne i de to sprog til at "spille sammen" løses således i omkvædet:

For jeg kan aldrig glemme dig – Åh nej, Åh nej; För jag kan aldrig glömma dig - åh nej, åh nejNår jeg er vågen drømmer jeg – om dig, om dig; När jag är vaken drömmer jag - om dig, om dig
Drømmer du om mig?; Drömmer du om mig?Drømmer du om mig...?; Drömmer du om mig...?''

Kilder

Eksterne Henvisninger 
Johnny Deluxe - Hjemmeside 
Lyrics til Drømmer jeg her 

Sange fra Danmark
Sange fra 2004
Johnny Deluxe-sange
Jens Karlebye

Jens Karlebye (Carlebye) (døbt 25. juni 1730 i Thorsager Kirke – 20. november 1812 i København) var en dansk billedhugger, far til Erasmus Christoffer og Johannes Georg Karlebye.

Karriere 
Han var søn af korporal Rasmus Karlebye og Sidsel Jensdatter, som var fattige, og var den ældste af otte børn. Fra sit 9-15 år tjente han blandt bønderne og siden til sit 25. i borgerstanden. Hans anlæg for tegning vakte Simon Stanleys opmærksomhed, og denne modtog ham til lærling i fem år på kost ved hans eget bord, men uden løn. Under ham blev han en duelig marmorarbejder, og da Stanley døde, samtidig med at hans læretid var omme (1761), gjorde enken ham til bestyrer af værk­stedet. Da han nu følte sig for gammel til at gå Kunstakademiets skoler igennem, tog han senere en lignende plads som marmor­arbejder hos Johannes Wiedewelt, og søgte 1766 om at blive "Kgl. Hofbildhugger" en plads, der stod på grænsen mellem kunst og håndværk. Akademiets betænkning gik ham imod, da han ikke var dets lærling, dog fik han året efter bestalling som sådan (3. juli 1767), men arbejdede endnu tillige hos Wiedewelt til 1769. Han ernærede han sig væsentlig som stenhugger- og marmorarbejder for andre billedhuggere og udførte især opgaver for sin svoger C.F. Harsdorff og for Nicolas-Henri Jardin.

Ægteskaber 
Karlebye blev gift 1. gang 20. oktober 1769 i København med Maria Margaretha Harsdorff (døbt 9. oktober 1739 smst. - begravet 15. april 1782 smst.), datter af skoleholder Johan Christopher Harsdorff (Harsdörffer) og Anne Marie Eriksdatter (Erichsen) og ældste søster til C.F. Harsdorff. 2. gang ægtede han 1783 (kopulationsafgift 3. februar samme år i København) med Louise Wederkamp (1736 i København - tidligst 1813 smst.), datter af stadskirurg Gabriel Friederich Wederkamp og Kirstine Rango. 

I Harsdorffs familie mindes han ikke alene som en ret velhavende mand, der ejede sin egen gård ved Filosofgangen (omtrent Vester Voldgade i København), men også som en, trods sin tørhed og flegma, ganske dannet mand, der endog skrev digte, hvoraf et, som var stilet til skuespillerinden Caroline Walter 1778, ved en fejltagelse blev optaget blandt Johannes Ewalds digte. Han skrev også et skuespil.

Han er begravet på Assistens Kirkegård.

Kilder 
 

Personer i Dansk Biografisk Leksikon
Hofbilledhuggere fra Danmark
Danskere i 1700-tallet
Danskere i 1800-tallet
Stenhuggere fra Danmark
Digtere fra Danmark
Delfim Moreira

Delfim Moreira da Costa Ribeiro (7. november 1868 i Cristina i Minas Gerais - 1. juli 1920 i Santa Rita do Sapucaí i Minas Gerais) var en brasiliansk politiker og Brasiliens 10. præsident i årene 1918–1919.

Eksterne henvisninger 

Brasiliens præsidenter
Bring Citymail

Bring Citymail AB er en svensk postvirksomhed i form af et aktieselskab ejet af Posten Norge, der har været aktiv i Sverige siden 1991, og som i perioden fra 2007 til 2009 også var aktiv i Danmark. Bring Citymail har omkring 1.500 ansatte og deler hovedsagelig post ud i større byer i Skåne og Mälardalen samt i Uppsala og på Gotland. Virksomheden blev etableret i 1991 af Bror Anders Månsson som et alternativ til det statslige monopol. Oprindeligt hed virksomheden bare Citymail, men i 2008 blev det integreret i den norske logistikkoncern Bring med det nuværende navn – Bring Citymail.

Bring Citymail har specialiseret sig i at udbringe postforsendelser som breve og magasiner for større erhvervskunder til både erhverv og private modtagere. En privat modtager i Bring Citymails uddelingsområde modtager post hver tredje dag.

Eksterne henvisninger 
 Officiel hjemmeside 

Logistikvirksomheder
Posten Norge
Etableret i 1991
Præskriptiv

Præskriptiv betyder i henhold til forskrifter. Alle normer er således præskriptive. Begrebet handler i bredeste forstand, om "det der bør gøres" og/eller "det der stræbes efter", rettesnoren. Forskrifter kan både være formelle retningslinjer og moralske standarder.

Studier af, om en forskrift overholdes eller brydes, betegnes empiriske studier, ligesom der skelnes mellem idealer, som analyseres som præskriptive og faktiske forhold, som analyseres som deskriptive. I klassisk videnskabsteori er denne skelnen afgørende, når udsagn analyseres. Med den sproglige vending har postmodernister påpeget, at den operative skelnen mellem præskriptive og deskriptive udsagn er en falsk modstilling af begreberne. Virkeligheden findes efter denne
opfattelse ikke som objektiv realitet; den er altid fortolket og formidlet, f.eks. gennem fortælling. .

Begreber, der som udgangspukt er præskriptive:
 Norm
 Lov
 Regel
 Cirkulære
 Værdi
 Ideologi
 Moral
 Etik
Det kompletære begreb til præskriptiv er deskriptiv, "beskrivelser af det, som eksisterer"

Litteratur 
 Kristensen, Bent Egaa (2007): Historisk Metode: En Indføring I Historieforskningens Grundlæggende Principper, Hans Reitzel.

Referencer 

Forvaltningsakter
Videnskab
Kit Kat

Kit Kat er en chokolade- og kiksbar, som sælges på verdensplan og som produceres og distibueres af Nestlé, dog undtagen i USA, hvor Hershey's har alle rettigheder til produktet. Hver bar af den originale udgave af Kit Kat består af 2-4 aflange, chokoladeovertrukne kiksstykker, som let knækkes af baren. Hvert stykke indeholder tre tynde lag kiks.

Historie 
Navnene Kit Kat og Kit Cat blev reserveret i 1911 af den britiske slikproducent Rowntree's, men ikke umiddelbart brugt. Navnet Kit Cat blev i 1920'erne brugt til en æske chokolade. Den nuværende form for Kit Kat blev lanceret i 1935. Rowntree's stod for produktionen indtil 1988, hvor Nestlé opkøbte og overtog firmaet.

Varianter 
Den oprindelige variant af Kit Kat består af mælkechokolade og kiks. I lande, hvor Kit Kat er godt etableret, kan varianter med hvid, mørk, mynte- eller appelsinchokolade findes. I Danmark sælges primært den oprindelige udgave samt minipakker med enkeltstykker. I Japan, hvor Kit Kat har oplevet enorm succes, er mere end 200 varianter af Kit Kat blevet produceret siden år 2000. Af smagsvarianter kan nævnes wasabi, grøn te, chili, citron, jordbær, cheesecake, sojabønne og rom. En af grundene til Kit Kats japanske succes er den japanske talemåde “Kitto Katsu” (vind med sikkerhed), som minder om navnet Kit Kat.

Kilder

Eksterne henvisninger 

 Kit Kats officielle hjemmeside  - Der findes ikke en officiel dansksproget hjemmeside for Kit Kat.

Se også 
Kvikk Lunsj

Chokolade
Hellig Kvinde

Hellig Kvinde er en 2,6 m høj bautasten på en stenrøse, der står ved landevejen mellem Svaneke og Gudhjem nær Gyldensås udløb på Bornholms nordøstkyst. Stenen er fra jernalderen og er omgivet af en skibssætning af mindre sten "Hellig Kvindes børn". Den er en hilsesten, der kræver høflighed, og er mødested for Bevar Bornholmsk som Hestestenene oven for Gudhjem.

Eksterne kilder og henvisninger
 
 Billeder og beskrivelse
 Hellig kvinde  på Bornholm
 Bornholms oldtidsminder og Oldsager, E. Vedel, 1886

Skandinavisk jernalder
Bornholms historie
Bautasten i Danmark
Söderköpings kommun

Söderköping er en kommune i det svenske län Östergötlands län. Kommunens administration ligger i byen Söderköping. Gøta kanalen og Söderköpingsån løber gennem kommunen, på en strækning næsten parallelt, før de mod øst løber ud i Slätbaken der er en havbugt i Østersøen.

Byer
Söderköping kommune har fem byer.
I tabellen opgives antal indbyggere per 31. december 2005

Eksterne kilder og henvisninger

Kommuner i Östergötlands län
Kano og kajak under sommer-OL 2012 – K-1 slalom mænd

Mændenes K-1 Slalom under Sommer-OL 2012 fandt sted den 29. juli og 1. august 2012 på Lee Valley White Water Centre.

Resultater 

Kano og kajak under sommer-OL 2012
Fasanfugle

Fasanfugle er en familie af hønsefugle med omkring 180 forskellige arter, der fortrinsvis er udbredt i Asien, men desuden med mange arter i Afrika, Europa og Nordamerika. Arterne lever som regel mere eller mindre skjult på jorden og høres derfor oftere, end de ses.

Fællestræk 
Fødderne er karakteristiske ved, at bagtåen sidder højere og er mindre udviklet end fortæerne. Desuden er tarsen (mellemfoden) forsynet med op til fire sporer.

Der kan være stor forskel på udseendet af han og hun, hvor hannen kan være stor, farverig og med en lang hale, mens hunnen, som udruger og passer ungerne, er bedre tjent med sit brune camouflagemønster.

Eksempler 
Eksempler på fasanfugle er fasan og påfugl. Desuden medregnes nu også urfugle (skovhøns) til fasanfuglene. Ringfasanen (Phasianus colchicus), som er almindelig i Danmark, stammer oprindeligt fra Asien.

Kilder 
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .
 Finn Salomonsen og Gustaf Rudebeck (red.), Danmarks Fugle, bind 1. Branner og Korch, København, 1960'erne.
 Danske navne på alverdens FUGLE Arkiveret version fra juli 2013.
Roccacasale

Roccacasale er en kommune i den italienske provins L'Aquila i regionen Abruzzo. Byen er bygget op ad en bjergside på Monte della Rocca i den centrale del af Apenninerne.

Kommuner i Abruzzo
L'Aquila (provins)
Ulrik Vestergaard Knudsen

Ulrik Vestergaard Knudsen (født 14. februar 1969) er tidligere departementschef i Udenrigsministeriet.

Han er uddannet cand.polit. fra Københavns Universitet 1994. Han har været fuldmægtig i Udenrigsministeriet 1994-98, tillige Danmarks repræsentant i forhandlinger på arbejdsgruppeniveau i EU og WTO 1994-98, ambassadesekretær ved Den Danske Ambassade i Moskva 1997, ekstern lektor ved Københavns Universitet 1997-98, ambassadesekretær ved Den Danske Ambassade i Washington D.C. 1998-2000, ministersekretær for udenrigsministeren 2000, ledende ministersekretær for udenrigsministeren 2001, presserådgiver for udenrigsministeren 2001-03, økonomisk rådgiver ved Den Danske Ambassade i London 2003-04, presse- og kontorchef i Ministersekretariatet, Udenrigsministeriet 2004-06, ambassadør og ministersekretariatschef, Udenrigsministeriet 2006-08, OECD- og UNESCO-ambassadør i Paris 2008-09, direktør for strategi i Udenrigsministeriet 2009-10, blev ambassadør og departementsråd, Statsministeriet 2010 og i april 2013 tiltrådte som Group Director for International Policy, Vodafone i London, hvor han var i en periode indtil at han d. 1. oktober 2013 tiltrådte i stillingen som departementschef i Udenrigsministeriet, hvor han efterfulgte Claus Grube.

Siden 1. januar 2005 har han været Ridder af Dannebrog. 1. januar 2014 blev han Ridder af 1. grad.

Han er gift med Anne Louise Terreni, og sammen har de tre døtre.

Kilder 
 Altinget.dk

Personer i Kraks Blå Bog
Økonomer fra Danmark
Ambassadører fra Danmark
Departementschefer i Udenrigsministeriet
Danskere i 1900-tallet
Danskere i 2000-tallet
Riddere af 1. grad af Dannebrog
Lilli Beck

Lilli Beck (født 29. december 1885 i København, død 20. januar 1939 i Aarhus) var en dansk skuespillerinde.
 
Beck fik sin første rolle i en dansk film 1911. Hun var gift med Victor Sjöström 1914–1916. Hun flyttede hjem til Danmark 1916.

Udvalgt filmografi 
 1911 - Den utro hustru
 1912 - Trädgårdsmästaren
 1912 - Bjørnetæmmeren
 1916 - Vingarne
 1917 - Paradisfågeln

Eksterne henvisninger 
 

Personer fra København
Stumfilmskuespillere fra Danmark
McWay Falls

McWay Falls er et 24 meter højt vandfald i Julia Pfeiffer Burns State Park i Californien, USA, som flyder hele året rundt. Vandfaldet er ét af to vandfald i området, der falder direkte i havet under højvande, det andet er  Alamere Falls. Kilden til vandfadet er McWay Creek, og det er én af de få vandfald i verden, som falder direkte i havet. Oprindeligt faldt vandfaldet direkte i Stillehavet, men efter en brand i 1983, og jordskred i 1985 ændrede McWay Coves topografi, falder vandfaldet ned på en utilgængelig strand, der oversvømmes under højvande.

McWay Falls kan ses i musikvideoen til I Need a Doctor af Dr. Dre.

Kildehenvisninger

Eksterne henvisninger 

 McWay Falls i World of Waterfalls 

Vandfald i USA
Californiens geografi